निरसा में मना महिला सशक्तिकरण दिवस
निरसाप्रखंड के पिठाकियारी पंचायत सचिवालय में अंतरराष्ट्रीय महिला दिवस को लेकर महिला सशक्तिकरण दिवस मनाया गया। इस दौरान सांस्कृतिक कार्यक्रम, चित्रांकन प्रतियोगिता, गीत संगीत प्रतियोगिता कविता पाठ का आयोजन किया गया। सभी विजयी प्रतिभागियों को मुखिया धनंजय बाउरी पंचायत समिति सदस्य गुलाब रविदास ने पुरस्कार देकर सम्मानित किया।
महिलाएंकिसी भी क्षेत्र में कम नहीं : धनंजय
कार्यक्रमको संबोधित करते हुए मुखिया धनंजय बाउरी ने कहा कि, लड़का लड़की एक सामान है। देश के विभिन्न कामों में पुरुषों के साथ कंधे से कंधा मिलाकर महिलाएं भी काम कर रही है। ऐसा कोई क्षेत्र नहीं है जहां महिलाओं ने अपना परचम नहीं लहराया। हमलोगों को लड़कियों के साथ भेदभाव करना अन्याय है। लड़कियों को शिक्षित करने के लिए सरकार द्वारा भी विभिन्न लाभकारी योजनाओं को धरातल पर उतारा गया है। जिसका लाभ सभी को लेना चाहिए। शिक्षित लड़की ही समाज को शिक्षित कर सकता है। घर गृहस्थी में भी महिलाओं की अहम भूमिका है। महिलाओं को दरकिनार कर समाज की कल्पना करना भी भूल है। इसलिए अपने बच्चियों को अवश्य शिक्षा दिलवाए तथा शिक्षित समाज का निर्माण करे।उक्त अवसर पर आयोजित संगीत प्रतियोगिता में प्रथम स्थान रिंपा चटर्जी, द्वितीय प्रीति देवी तृतीय स्थान विनीत कुमार ने प्राप्त किया। चित्रांकन में प्रथम श्रेया मिश्रा, द्वितीय सुमोना चटर्जी तृतीय लक्ष्मी कुमारी रही। नृत्य प्रतियोगिता में रिंपा चटर्जी ने प्रथम, सुमोना चटर्जी ने द्वितीय तथा लक्ष्मी, रोमिला, पूजा मनीषा ने तृतीय स्थान प्राप्त किया।
बच्चियों को पुरस्कृत करते मुख्य अतिथि।
hin_Deva hin_Deva hin_Deva hin_Deva hin_Deva